Akud d wadeg n tira : amaru yura-d tamacahut-is dayen tekfa tigawt n tira-is, meḥsub mačči yal-ass ad tt-id-yettaru, ɣas ulama llan kra n yemyura i d-yettɛawaden tira n kra i yuran yakan ma yela sɛan kra n yeswi am wakken yexdem A. KEBAILI imi iɛawed tira i tmacahut n  Lkuraj n tyaziṭ  i yura deg yiseggasen yezrin yuɣal yefka-as isem n  Afriwen ur nessafag , meḥsub yeqqen ɣer lebɣi n umaru. Am wakken yella wakud n usufeɣ neɣ n usezreg dagi akud yettbeddil imi nezmer ad d-naf yiwen n udlis yettwasezreg acḥal d abridam wakken ula d adeg yezmer ad ibeddel.